Муры курцінаў і бастыёнаў спалучаліся праз арыльёны. З боку ўязной брамы выдатна захаваўся каземат заходняга бастыёна. Тыльныя сцены складзены з апрацаваных і шчыльна падагнаных блокаў пясчаніку. З боку брамы знаходзілася байніца, якая абараняла ўезд у замак і пляцоўку ўздоўж курціны. Ніжэй байніцы на ўзроўні глінабітнай падлогі захаваўся латок, часаны з пясчаніку – гэта можа сведчыць аб тым, што над казематам не было будынка альбо даху. Такія канструкцыі мы сустракаем на гравюрных выявах Ляхавічаў.